โนมูระมองศก.ไทยแย่ลง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

ลดเป้าขยายตัวปีนี้0.52.3% ต่างชาติเก็งกำไรทั่วตลาดหุ้นโพสต์ทูเดย์ — โนมูระหั่นเป้าเศรษฐกิจปีนี้ลง 0.52.3% บล.ทิสโก้ คาดกำไร บจ.โตไม่ถึง 15% สถาบันต่างชาติคุณภาพดีหนีตลาดหุ้นไทย 
บริษัทหลักทรัพย์ (บล.) พัฒนสิน ซึ่งมีกลุ่มโนมูระจากญี่ปุ่นเป็นผู้ถือหุ้นใหญ่ ได้ออกบทวิเคราะห์ปรับลดประมาณการอัตราการเติบโตของเศรษฐกิจไทยในปี 2553 ลง 0.52.3% จากเดิมคาดการณ์ไว้ว่าจะขยายตัว 3.8%
ทั้งนี้ ภายใต้สมมติฐานทางการเมืองที่แตกต่างกัน ทาง บล.พัฒนสิน ประมาณการว่าเศรษฐกิจในปีนี้จะขยายตัว 3.31.5% (ซึ่งมีความเป็นไปได้ที่จะเกิดประมาณ 60% และ 15% ตามลำดับ) แต่ยังคงคาดการณ์การเติบโตในปี 2554 ที่ 5%
อย่างไรก็ตาม ขณะนี้ยังเร็วเกินไปที่ บล.พัฒนสิน จะปรับลดประมาณการการเติบโตของสินเชื่อและกำไรสุทธิของระบบธนาคารพาณิชย์ ซึ่งก่อนหน้าได้คาดว่าสินเชื่อทั้งระบบไว้ที่ 7% และกำไรสุทธิไว้ที่ 16% 
“ปีนี้กำไรของกลุ่มแบงก์ยังดีกว่าปีที่ผ่านมา ซึ่งเศรษฐกิจโตติดลบ 2.3% หากราคาหุ้นลดลงน่าจะเป็นโอกาสดีในการทยอยซื้อสะสม แต่สินเชื่อของธนาคารกรุงไทยอาจได้รับผลกระทบมากกว่ากลุ่ม เพราะมีสัดส่วนสินเชื่อภาครัฐสูงถึงประมาณ 1315%”
นายไพบูลย์ นลินทรางกูร ประธานเจ้าหน้าที่บริหาร บล.ทิสโก้ กล่าวว่า ปัญหาทางการเมืองไม่ได้ส่งผลกระทบต่อการขยายตัวเศรษฐกิจในไตรมาส 2 นี้มากนัก เพราะภาคการส่งออกยังเติบโตต่อเนื่อง แต่สิ่งกังวลคือเงินลงทุนโดยตรงระยะยาวของนักลงทุนต่างชาติ (เอฟดีไอ) มีแนวโน้มลดลงมาโดยตลอดตั้งแต่ปี 2549
สำหรับกำไรของ บจ.ในปีนี้อาจปรับตัวลดลงเล็กน้อยจากเดิมคาดว่าจะโต 15% เพราะ บจ.ที่ได้รับผลกระทบจากการชุมนุมมีไม่มาก จึงมีความเป็นไปได้ดัชนีจะโต 10% ได้ หรือแตะระดับ 800 จุด จากสิ้นปีที่ผ่านมาอยู่ที่ 730 จุด
นายไพบูลย์ กล่าวยอมรับว่า ขณะนี้นักลงทุนสถาบันต่างชาติที่ลงทุนในตลาดหุ้นไทย ส่วนใหญ่เป็นกองทุนเก็งกำไร (เฮดจ์ฟันด์) และนักลงทุนที่เข้ามาแสวงหาโอกาสจากความไม่แน่นอนภายในประเทศ ทำให้ตลาดหุ้นไทยไม่มีเสถียรภาพปรับตัวขึ้นลงได้ง่าย ส่วนนักลงทุนสถาบันที่เป็นนักลงทุนระยะยาว เช่น กองทุนบำเหน็จบำนาญ ได้ทยอยออกไปแล้ว 
“ในปี 2551 เงินไหลออกจากตลาดหุ้นไทย 1.6 แสนล้านบาท แต่กลับไหลเข้าไปในตลาดอินโดนีเซียถึง 5 หมื่นล้านบาท แสดงให้เห็นว่าแนวคิดด้านการลงทุนของนักลงทุนสถาบันต่างชาติเริ่มเปลี่ยน จากที่เคยคิดว่าหากจะลงทุนในอาเซียนต้องไหลเข้าไทยก่อน กลับกลายเป็นไหลเข้าประเทศอื่นก่อน” นายไพบูลย์ กล่าว
ด้าน บล.บัวหลวง ยังคงแนะนำให้นักลงทุนถือหุ้นบริษัท ไมเนอร์ อินเตอร์เนชั่นแนล (MINT) โดยให้กรอบราคาหุ้นที่ 9.29.8 บาท หลังบริษัทประเมินว่าหากการชุมนุมจบภายในเดือน พ.ค. โอกาสที่ธุรกิจโรงแรมจะกลับมาฟื้นตัวก็เกิดขึ้น
ทั้งนี้ บริษัทระบุว่านับตั้งแต่กลางเดือน มี.ค.เป็นต้นมาถูกยกเลิกห้องพักแล้ว 5,000 ห้อง และสูญเสียรายได้ทั้งหมด 40 ล้านบาท หรือเฉลี่ยประมาณ 2.9 ล้านบาทต่อวัน โดยรายได้จากโรงแรมโฟร์ซีซั่นส์คิดเป็น 0.2% ของรายได้รวม